
,,LIETUVININKŲ VILTIES“ PREMIJOS KOMITETO VEIKLOS NUOSTATAI
								
I. SKYRIUS
BENDROJI DALIS

1.  ,,Lietuvininkų vilties“ premijos komitetas (toliau – Komitetas) dirba visuomeniniais pagrindais, savo veikloje vadovaujasi Lietuvos Respublikos Konstitucija, kitais įstatymais, Vyriausybės nutarimais, Šilutės rajono savivaldybės tarybos sprendimais, kitais norminiais dokumentais ir šiais nuostatais.
1.  Komiteto personalinę sudėtį, sudarytą iš Šilutės rajono savivaldybės jaunimo reikalų tarybos narių (du Šilutės rajono savivaldybės tarybos nariai, du Šilutės rajono savivaldybės administracijos darbuotojai ir du jaunimo, su jaunimu dirbančių organizacijų, mokinių tarybų / savivaldų atstovai), Šilutės rajono savivaldybės tarybos kadencijos laikotarpiui potvarkiu tvirtina Šilutės rajono savivaldybės meras.
1.  Komitetui vadovauja pirmininkas, kuris skiriamas Šilutės rajono savivaldybės mero potvarkiu iš Jaunimo reikalų tarybos deleguotų Šilutės rajono savivaldybės tarybos narių.

II. SKYRIUS
KOMITETO TIKSLAI IR VEIKLA

1.  Komitetas, vadovaudamasis Šilutės rajono savivaldybės tarybos sprendimu, kiekvienais metais viešai skelbia premijos konkursą ne vėliau, kaip likus 1 mėnesiui iki premijos skyrimo dienos. Konkursas skelbiamas Šilutės rajono savivaldybės interneto svetainėje www.silute.lt. 
1.  Telkia visuomenę teikti siūlymus dėl kandidatūrų.
1.  Priima ir aptaria naujai gautas paraiškas (bei papildomą medžiagą) ir paskutiniųjų trejų metų pasiūlytas kandidatūras.
1.  Viešai skelbia informaciją apie kandidatūras ir priimtus sprendimus Šilutės rajono savivaldybės interneto svetainėje www.silute.lt. 
1.  Teikia siūlymus Šilutės rajono savivaldybės administracijos direktoriui dėl atrinkto kandidato apdovanojimo pinigine premija.
1.  Komitetas gali dalyvauti ruošiant sprendimų projektus savo veiklos srityje.

III. SKYRIUS
KOMITETO VEIKLOS ORGANIZAVIMAS


10. Komiteto posėdžius organizuoja ir jiems vadovauja Komiteto pirmininkas, kuris pristato kiekvieną paraišką, suteikia teisę pasisakyti komiteto nariams, atsako už bendrą posėdžio tvarką, teikia pasiūlymus dėl balsavimo. Tik Komiteto pirmininko pateikta vieša informacija dėl sprendimo yra oficiali.
11. Komiteto posėdžiai teisėti, kai juose dalyvauja daugiau kaip pusė Komiteto narių. Posėdžio sekretorius ir pirmininko pavaduotojas išrenkamas pirmojo posėdžio metu. Posėdžiai protokoluojami.
12. Kiekvienas Komiteto narys privalo iš anksto susipažinti su visomis kandidatų anketomis (kita medžiaga) ir išsakyti savo nuomonę dėl kiekvieno pretendento.
13. Svarstomos tos naujai gautos anketos, kurios pateiktos iki nurodytos datos, visiškai užpildytos ir atitinka patvirtintą formą (pateikimo data nurodoma skelbime).
14. Paskutiniame svarstyme nedalyvaujantys Komiteto nariai gali pateikti savo nuomonę raštu, tačiau balso teisei tai neprilygsta.
15. Komiteto nariai, negalintys dalyvauti posėdyje, privalo apie tai iš anksto pranešti Komiteto pirmininkui.
16. Komiteto nariai privalo laikytis konfidencialumo ir neplatinti informacijos apie balsavimo rezultatus.
17. Sprendimai priimami atviro balsavimo būdu balsų dauguma. Balsams pasiskirsčius po lygiai, lemia Komiteto pirmininko balsas. 
18. Už informacijos apie ,,Lietuvininkų vilties“ premiją kaupimą ir sklaidą atsakingas Šilutės rajono savivaldybės administracijos vyriausiasis specialistas-jaunimo reikalų koordinatorius (su pirmininku derina ir informuoja Komiteto narius dėl posėdžio laiko ir vietos, sudaro sąlygas Komiteto nariams susipažinti su informacija iš anksto, rengia sprendimų projektus). 
[bookmark: _Hlk151648589]19. Komiteto dokumentaciją tvarko Šilutės rajono savivaldybės administracijos Komunikacijos skyriaus vieno langelio principu dirbantys specialistai (priima ir registruoja teikiamas kandidatų anketas ir kt.).
[bookmark: _Hlk151648683]20. Komiteto sprendimu „Lietuvininkų vilties“ premija gali būti neįteikta. Lėšos, skirtos „Lietuvininkų vilties“ premijai (premija ir renginio organizavimo lėšos), grįžta į Jaunimo programos rezervą.

IV. SKYRIUS
KOMITETO VEIKLOS PABAIGA

21. Komiteto veikla nutraukiama Šilutės rajono savivaldybės tarybos sprendimu arba įstatymų nustatyta tvarka.
______________

